ಆಸ್ಟ್ರೇಲಿಯಾದ ಬೌಲಿಂಗ್ ಪಾಳಯ ಬಲಿಷ್ಠವಾಗಿದೆ: ಲ್ಯಾಂಗರ್ ನವದೆಹಲಿ: ಭಾರತ ವಿರುದ್ಧದ ಸ್ವದೇಶದ ಸರಣಿಯಲ್ಲಿ ಆಸ್ಟ್ರೇಲಿಯಾದ ಬೌಲರ್ ಗಳು ಉತ್ತಮ ಪ್ರದರ್ಶನ ನೀಡಲಿದ್ದಾರೆ ಎಂದು ಆಸ್ಟ್ರೇಲಿಯಾ ತಂಡದ ಮುಖ್ಯ ಕೋಚ್ ಜಸ್ಟಿನ್ ಲ್ಯಾಂಗರ್ ತಿಳಿಸಿರುವರು. ಮುಂದಿನ ತಿಂಗಳಿಂದ ಭಾರತ ಮತ್ತು ಆಸ್ಟ್ರೇಲಿಯಾ ಮಧ್ಯೆ ಟೆಸ್ಟ್ ಸರಣಿಯು ನಡೆಯಲಿದೆ. ಕೆಲವು ವರ್ಷಗಳ ಮೊದಲು ಆಸ್ಟ್ರೇಲಿಯಾದಲ್ಲೇ 21ರಿಂದ ಭಾರತವು ಟೆಸ್ಟ್ ಸರಣಿ ಗೆದ್ದುಕೊಂಡಿತ್ತು. ಈ ವರ್ಷ ತಂಡದಲ್ಲಿ ಮಿಚೆಲ್ ಸ್ಟಾರ್ಕ್, ಜೋಸ್ ಹಾಜೆಲ್ ವುಡ್, ನಥನ್ ಲಿಯೋನ್ ಮತ್ತು ಪ್ಯಾಟ್ ಕಮ್ಮಿನ್ಸ್ ಇದ್ದಾರೆ. ಪರ್ತ್ ನಲ್ಲಿ ಟೆಸ್ಟ್ ಗೆದ್ದುಕೊಂಡ ಬಳಿಕ ಮೆಲ್ಬೊರ್ನ್ ದಲ್ಲಿ ನಾವು ಟಾಸ್ ಕಳೆದುಕೊಂಡೆವು. ಬ್ಯಾಟಿಂಗ್ ಪಿಚ್ ನಲ್ಲಿ ಟಾಸ್ ತುಂಬಾ ಮಹತ್ವದ್ದಾಗಿರುವುದು. ಇಲ್ಲಿ ಎರಡು ದಿನ ಕಾಲ ಬೌಲರ್ ಗಳು ಬೌಲಿಂಗ್ ಮಾಡಿದ್ದರು. ಇದರ ಬಳಿಕ ಸಿಡ್ನಿಗೆ ಹೋದರೆ ಅಲ್ಲಿ ಕೂಡ ಬ್ಯಾಟಿಂಗ್ ಪಿಚ್ ಆಗಿತ್ತು ಎಂದು ಲ್ಯಾಂಗರ್ ಹೇಳಿದರು. ಎರಡು ವರ್ಷ ಮೊದಲಿದ್ದ ಬೌಲಿಂಗ್ ಪಾಳಯವು ಈಗ ಬದಲಾಗಿದೆ ಮತ್ತು ಇದು ದೊಡ್ಡ ಮಟ್ಟದಲ್ಲಿ ಹೋರಾಟ ನೀಡಲಿದೆ ಎಂದು ಅವರು ಮಾಹಿತಿ ನೀಡಿದರು.